Ribe Stifts Adresseaviser, 1845-09-30
Fra en gammel Bekjendt har Red. af Berlingske Tidende modtaget en noget eiendommelig Beretning om de paa Augustenborg stedfundne Festligheder i Anledning af Hertugens Sølvbryllup af hvilken vi hidsætte følgende Brudstykke af Beretningen om Festerne paa selve den 18. Septbr.: Kl. 2 begyndte Øens unge Karle (baade fra det hertugelige og det kongelige District vare de indbudne til at møde) at stikke til Ringen paa en Mark bagved Lystskoven, for de af Hertugen udsatte Præmier, nemlig 4 Potageskeer, 4 Sæt Spiseskeer og 4 Sæt Theeskeer. Førend de begyndte, kom de i smukt Optog, med steilet.) Landser som Uhlahner, ridende ind i Slotsgaarden, og passerede forbi Herskabet. De vare deelte i fire Afdelinger, hvis Landsefarve havde Couleur efter de fire Hovedfarver i det hertugelige Vaaben, og udgjorde saaledes en blaa, en guul, en rød, en hvid Eskadron, hver paa omtrent 80 Mand. Dragten var rask, nemlig blaa Trøie uden Skjøder, bred hvid Krave, lange hvide Beenklæder; de holdt ret godt Geled og svingede ikke saa ilde. Kl. 5 bragte det Sønderburger Skyttelag Hs. Durchlauchtighed et "Hoch". Kl. 6 indfandt sig en pompos Forsamling til Gallataffel, meget broget ved de mange inden og udenlandske Uniformer. Glæde og Frihed herskede ved Bordet og Samtalen krydsedes i alle Retninger. Paa hver Rude (!) saaes (hvilket ikke maa forglemmes) Næsen (!) af en nysgjerrig Tilskuer; baade i Spisesalen og Forsamlingsgemakkerne. Længe bølgede den behagelige Larm igjennem Salen, inden den imod Slutningen afbrødes af Hs. Durchlauchtighed, som reiste sig, og i det Væsentlige med følgende Ytttring udbragte Hs. M. Kongens Skaal: Jnden han hævede sit Glas for at tømme det paa Hs. Majestæts Sundhed, følte han Trang til i sit og sin Kones Navn at bevidne alle hans Gjæster den hjerteligste Tak, fordi de havde villet deeltage i en Fest, som fandt Sted i Anledning af den Dag som han i Sandhed kunde kalde den lykkeligste i hans Liv, paa hvilken han for 25 Aar siden havde gjort det Skridt, som for ethvert Menneske her paa Jorden var det vigtigste. Jsær takkede han dem blandt hans Gjæster, som fra tidlig Ungdom af havde staaet i venskabeligt Forhold med ham, fordi de vare komne, foren Deel langveis fra, for at tilbringe denne saa glade og lykkelige Dag med ham. Han erkjendte dette som et Beviis paa, at de Venskabsbaand, som havde forenet Ynglingerne, vare faste nok til at knytte Mændene sammen. Den samme Taknemlighedsføjelse havde han ønsket her paa Stedet at bevidne Hs. Majestæt Kongen, hvem han, da han for 27 Aar siden fattede den Beslutning at indgaae sin ægteskabelige Forbindelse, havde meddeelt denne sin Hensigt inden han endnu havde yttret noget derom til sin Moder og sin Kones Forældre. Hs. Majestæt havde ikke alene fuldkommen billiget hans Valg, men havde paa en saa venskabelig Maadt bevidnet ham sin Deeltagelse, og senere ogsaa tilkjendegivet dette for hans Kone, at de begge havde besluttet, i taknemmelig Anerkjendelse af det dem derved beviste Venskab, at afholde deres Bryllup paa Hs. Majestæts Fødselsdag. Men paa saadan Maade var det da kommet, at der nu paa hvilede ham den behagelige Pligt først og fremmest at udbringe Hs. Majestæts Staal paa denne Dag. Jnden han imidlertid nu fuldførte dette, følte han Trang til herved offentligen at udtale sin og sin Kones Taknemlighed for dette, i hiin Anledning, dem beviste venskabelige Sindelag, idet han tilførede det Ønske, at Hs. Majestæt paa denne Dag vilde sende en venlig Tanke herover. Det hele Selskab udbrød derpaa i et flere Gange gjentaget levende Hoch for Hs. M. Kongen.